ด้วยความที่เราอยากกินไก่ Piri Piri มาก เมื่อเห็นว่าเป็นเมนูแนะนำที่นี่ เลยต้องตามมากิน

อาหารที่นี่มีทั้งของคาวและหวาน เครื่องดื่มกาแฟ, น้ำผักผลไม้ และแอลกฮอล์ เรียกว่าใครอยากทานอะไร ที่นี่มีให้ ครั้งนี้เรามาทานมื้อเย็น จัด main course 2 อย่าง คือ
-Piri Piri Chicken เสริฟมาบนถาดหิน พร้อมเครื่องเคียงสลัด ผัก และเห็ด ถือว่าอร่อยดี ไก่ย่างมาสุกกำลังดี หนังกรอบนิดหน่อย ซอส Piri Piri รสชาติกลางๆ ไม่จัดจ้านมาก ทำให้เราก็เบิ้ลซอสไป2ถ้วย ซึ่งขอเพิ่มนี้ ทางร้านก็จัดให้ ไม่คิดเงินเพิ่ม ถ้าสามารถทำรสชาติที่เปรี้ยวและเผ็ดกว่านี้จะได้ใจเราไปเต็มๆ
- Spaghetti  cabonara ไม่เลี่ยน ผัดออกแห้ง ติที่เบคอนน้อยไปหน่อย เหมือนทานแต่เส้น

บรรยากาศร้านเปิดเพลงเบาๆ เป็นส่วนตัวดี คนไม่เยอะมากด้วย เราชอบ ส่วนของพนักงานก็ดูแลใส่ใจดี บริการเร็ว ไม่คิด service charge อะไรเพิ่ม ราคาอาหารก็เหมาะสมค่ะ

ร้านปิด3ทุ่ม แต่สัก2ทุ่มก็เหลือโต๊ะเราโต๊ะเดียว สามารถจอดรถที่ข้างทางหน้าร้านได้เลย มีพนง.ร้านข้างๆช่วยโบกอยู่ 

แถมนิดนึงว่า มีตุ๊กแกร้องทักตอนไปเข้าห้องน้ำด้วย เล่นเอาตกใจเหมือนกันค่ะ > <